**ΕΠΙΘΕΤΑ**

**Θυμάμαι !!!**

**Επίθετα σε –ινος, -ινη, -ινο**

**-**  γράφονται με **ι** (**γιώτα** ) στην παραλήγουσα

**-** προέρχονται από ουσιαστικά που φανερώνουν ύλη ( π. χ. γυαλί - γυάλινος )

**Εξαιρούνται:**  - ηνός **φτηνός** -οινός **κοινός**

-εινός **φωτεινός, ορεινός, σκοτεινός, ταπεινός, ελεεινός, υγιεινός, ανθυγιεινός**

-υνος **υπεύθυνος, ανεύθυνος, επικίνδυνος, ακίνδυνος**

**1.Να σχηματίσετε επίθετα που παράγονται από τα παρακάτω ουσιαστικά.**

μάρμαρο μαρμάρινος ψάθα ψάθινος

φθινόπωρο φθινοπωρινός φως φωτεινός

πηλός πήλινος υγεία υγιεινός

σκοτάδι σκοτεινός σήμερα σημερινός

βράδυ βραδινός γιορτή γιορτινός

**2.Να συμπληρώσετε τα κενά με τον σωστό τύπο των επιθέτων που σχηματίζονται**

**από τα ουσιαστικά της παρένθεσης.**

Στο μουσείο υπήρχαν δεκάδες κέρινα ( κερί) ομοιώματα.

Ο Νίκος φόρεσε τη μάλλινη ( μαλλί) μπλούζα, γιατί έκανε κρύο.

Η μητέρα έβαλε νερό στο γυάλινο ( γυαλί) βάζο.

Ανέβηκε γρήγορα τη μεγάλη μαρμάρινη ( μάρμαρο) σκάλα της αυλής.

Τοποθετήσαμε τις χάρτινες ( χαρτί) συσκευασίες στον κάδο ανακύκλωσης.

Δεν του αρέσει το αγελαδινό ( αγελάδα) γάλα, αν και οι γιατροί υποστηρίζουν πως είναι υγιεινό (υγεία).

**3.Nα συμπληρώσετε τα ι , η , υ , ει , οι που λείπουν από τα παρακάτω επίθετα.**

φωτεινός χθεσινός επικίνδυνος σκαλιστός

πέτρινος κοινός ψεύτικος φτηνός

υπεύθυνος σκοτεινός υγιεινός ακίνδυνος

ορεινός αληθινός ανεύθυνος δερμάτινος

**4. Να αντιγράψετε το παρακάτω κείμενο στο τετράδιο εργασιών. Να υπογραμμίσετε τα επίθετα και να τα γράψετε στα τρία γένη στην ονομαστική ενικού.**

Βρήκαμε φτηνά εισιτήρια και αποφασίσαμε να πάμε να δούμε μια παράσταση στο αρχαίο θέατρο, που υπάρχει σε ένα κοντινό, ορεινό χωριό. Η ζεστή , καλοκαιρινή νύχτα μας έφτιαχνε τη διάθεση. Προχωρήσαμε στους σκοτεινούς διαδρόμους και καθίσαμε στα πέτρινα καθίσματα που μας οδήγησε η υπεύθυνη του θεάτρου. ΄Ενας από τους χορευτές βγήκε στη σκηνή και έκανε μερικές επικίνδυνες τούμπες στον αέρα. Μετά έβγαλε από ένα χάρτινο κουτί έναν πάπυρο και άρχισε να διαβάζει…

**5. Να κλίνετε στο τετράδιο των εργασιών:** ο πέτρινος τοίχος

 η πέτρινη στήλη

 το πέτρινο γεφύρι